ক’দিন আগে খুলনায় একটা নির্বাচন হয়ে গেল। সেখানে বয়স্ক এক লোক ভোট দিতে গেছেন। তাকে বলা হলো, আপনার ভোট দেয়া হয়ে গেছে। বৃদ্ধ বলেন, আমি তো ভোট দেই নাই। তারা বলেন, না না দেয়া হয়ে গেছে। আপনার বয়স হয়ে গেছে, কষ্ট করতে হবে না এবং আপনার ওয়াইফের ভোটও দেয়া হয়ে গেছে। তখন বৃদ্ধ তার ওয়াইফের উদ্দেশে বলছে- তুমি তিন বছর আগে পরলোকে চলে গেছো, একদিন তো আমার সাথে দেখা করতে আসলা না, তুমি ভোট দিতে চলে আসছ! এ অবস্থায় দেশে গণতন্ত্র একেবারে শুধু নিহত না, এটা দাফন কাফনের পর্যায়ে চলে আসছে। মানুষের কথা বলার কোনো অধিকারই নেই। নির্বাচন ব্যবস্থা পর্যুদস্ত আর আরেকটা নির্বাচন যেটা সামনে আসছে, সেটাকেও জবরদস্তি কিভাবে নেয়া যায়, এর মহড়া চলছে । মানুষ কেমন আছে? মানুষ অর্থনৈতিকভাবে খারাপ আছে, রাজনৈতিকভাবে খারাপ আছে, গণতন্ত্রের দিক থেকে ভালো নেই। মানুষের ভেতরে আমি একটা কান্না, একটা বিক্ষোভ গুমরে গুমরে মরতে দেখছি । দিস ইস ভেরি ব্যাড। এটা যদি আর কোনো পথ না পেয়ে বিক্ষোভের আকারে রূপ নেয়, সেটা মঙ্গলকর হবে না। আমি সেজন্য সরকারকে বলি- অনেক করেছেন। চার বছর তো অবৈধভাবেই থাকলেন, ইনাফ ইজ ইনাফ। এখন ভালো একটা ইলেকশন দেন দিয়ে চলে যান। আমি জানি এটা তারা শুনবে না, কিন্তু এর পরিণতি যেটা হতে পারে সেটা মানুষের বিক্ষোভ চূড়ান্ত পর্যায়ে নিয়ে যেতে পারে।